Document ID: 32000R2858

Κανονισμός (ΕΚ) αριθ. 2858/2000 της Επιτροπής
της 27ης Δεκεμβρίου 2000
για τροποποίηση του κανονισμού (ΕΚ) αριθ. 2125/95 για το άνοιγμα και τον τρόπο διαχείρισης των δασμολογικών ποσοστώσεων που εφαρμόζονται στις κονσέρβες μανιταριών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τους κανονισμούς του Συμβουλίου (ΕΚ) αριθ. 2290/2000(1), (ΕΚ) αριθ. 2435/2000(2) και (ΕΚ) αριθ. 2851/2000(3) περί θεσπίσεως ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με, αντίστοιχα, τις Δημοκρατίες της Βουλγαρίας, της Ρουμανίας και της Πολωνίας, και ιδίως το άρθρο 1 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 2125/95 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 2493/98(5), προβλέπει τη διαχείριση των ποσοστώσεων για τις κονσέρβες μανιταριών που προβλέπονται για την Πολωνία, τη Ρουμανία και τη Βουλγαρία στα παραρτήματα ΙΙ, V και VI, αντίστοιχα, του κανονισμού (ΕΚ) αριθ. 3066/95 του Συμβουλίου, της 22ας Δεκεμβρίου 1995, περί θεσπίσεως ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στις ευρωπαϊκές συμφωνίες προκειμένου να ληφθεί υπόψη η συμφωνία για, τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του γύρου της Ουρουγουάης(6), όπως τροποποιήθηκε τελευταία από τον κανονισμό (ΕΚ) αριθ. 2435/98(7).
(2) Ο κανονισμός (ΕΚ) αριθ. 3066/95 καταργήθηκε με τον κανονισμό (ΕΚ) αριθ. 2851/2000 και αντικαταστάθηκε από τους κανονισμούς (ΕΚ) αριθ. 2290/2000, (ΕΚ) αριθ. 2435/2000 και (ΕΚ) αριθ. 2851/2000 όσον αφορά αντιστοίχως τη Βουλγαρία, τη Ρουμανία και την Πολωνία. Οι δασμολογικές παραχωρήσεις για τις κονσέρβες μανιταριών που αναφέρονται ανωτέρω περιλαμβάνονται, χωρίς τροποποιήσεις, στους κανονισμούς (ΕΚ) αριθ. 2290/2000 και (ΕΚ) αριθ. 2435/2000 για τα προϊόντα καταγωγής Βουλγαρίας και Ρουμανίας αφενός, και χορηγούνται χωρίς ποσοτικό περιορισμό με τον κανονισμό (ΕΚ) αριθ. 2851/2000, για τα προϊόντα καταγωγής Πολωνίας, αφετέρου. Πρέπει, επομένως, να τροποποιηθεί ο κανονισμός (ΕΚ) αριθ. 2125/95, ώστε να απαλειφθεί οποιαδήποτε αναφορά στην Πολωνία, με εξαίρεση την αναφορά στο άρθρο 5 όσον αφορά τις αιτήσεις πιστοποιητικών εκ μέρους των παραδοσιακών εισαγωγέων, προκειμένου να προσαρμοστεί στις νέες αυτές διατάξεις.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2125/95 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
"Άρθρο 1
1. Οι δασμολογικές ποσοστώσεις κονσερβών μανιταριών του είδους Agaricus που υπάγονται στους κωδικούς ΣΟ 0711 90 40, 2003 10 20 και 2003 10 30, και εμφαίνονται στο παράρτημα Ι, ανοίγονται σύμφωνα με τις λεπτομέρειες εφαρμογής που θεσπίζονται στον παρόντα κανονισμό.
2. Το ποσοστό εφαρμοστέου δασμού ανέρχεται σε 12 % ad valorem για τα προϊόντα που υπάγονται στον κωδικό ΣΟ 0711 90 40 (αύξων αριθμός 09.4062) και σε 23 % για τα προϊόντα που υπάγονται στον κωδικό 2003 10 20 και 2003 10 30 (αύξων αριθμός 09.4063). Ωστόσο, ένας ενιαίος δασμός 8,4 % εφαρμόζεται για τα προαναφερόμενα προϊόντα καταγωγής Βουλγαρίας (αύξων αριθμός 09.4725) ή Ρουμανίας (αύξων αριθμός 09.4726).".
2. Στο άρθρο 2 παράγραφος 2 και στο άρθρο 4 παράγραφοι 1 και 5, η λέξη "Πολωνία" διαγράφεται.
3. Στο άρθρο 10 παράγραφος 3, η λέξη "Πολωνία" διαγράφεται.
4. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Δεκεμβρίου 2000.

Labels: 3
15
17
6